Thuto ya bobedi, ha re a lokela ho makala ha ba bang ba sa hlomphe ba etellang pele ka phuthehong kajeno. Johanne o ile a tellwa mme ho ile ha e ba jwalo le ka Pauluse. (2 Bakor. 10:7-12; 12:11-13) Kahoo, re lokela ho itshwara jwang ha ho hlaha bothata bo tshwanang ka phuthehong kajeno? Pauluse o ile a fa Timothea keletso ena: “Lekgoba la Morena ha ho hlokahale hore le lwane, empa ho hlokahala hore le be bonolo ho bohle, le tshwanelehele ho ruta, le dule le ithibile bobeng, le rupele ka bonolo ba ratang ho hanyetsa.” Haeba re dula re kgobile matshwafo ha ba bang ba re halefisa, re ka nna ra ba thusa ho fetola tsela eo ba nahanang ka yona. Ha ba etsa jwalo, “mohlomong [Jehova] Modimo a ka ba fa pako e isang tsebong e nepahetseng ya nnete.”—2 Tim. 2:24, 25. ^ ser. 2 Maina mangwe mo motseletseleng ono wa ditlhogo a fetotswe.